open-index/open-wikipedia-markdown huggingface dataset:
Inge

**Inge** er et fornavn som brukes både som kvinnenavn og mannsnavn. Begge formene har norrøn/germansk opprinnelse og betyr «stamfar, stammor». Navnet er på europeisk basis mest utbredt som kvinnenavn, og er svært mye brukt i Danmark. I Norge brukes *Inge* som mannsnavn.

## Etymologi
*Inge* har, både som kvinnenavn og mannsnavn, opprinnelse i det norrøne *ing* og det germanske *ingwaz*, som betyr «stamfar, stammor».

## Utbredelse
*Inge* er på europeisk basis i dag mest brukt som kvinnenavn. I Sverige og Norge er *Inge* mest brukt som mannsnavn.

*Inge* har svensk navnedag 11. februar, finsk navnedag 20. juni, estisk navnedag 5. oktober og norsk navnedag 17. desember. Navnedagene er ikke knyttet til kjønn.

### Kvinnenavnet Inge
*Inge* er kjent brukt i Norge som kvinnenavn fra 1676. Formen *[[Inga]]* var et vanlig kvinnenavn i Norden i vikingtiden.

I Norge har kvinnenavnet *Inge* tradisjonelt vært mest brukt på Østlandet og Nordvestlandet.

Som kvinnenavn er *Inge* i dag mest utbredt i Danmark og Tyskland.

|}

### Mannsnavnet Inge
*Inge* er kjent brukt i Norge som mannsnavn fra vikingtiden i formen *Ingi*. Formen *Inge* er kjent brukt i Norge som mannsnavn fra 1691. I Norge har mannsnavnet *Inge* tradisjonelt vært mest brukt på Vestlandet og i Nord-Norge. Både i Norge og Sverige var mannsnavnet *Inge* mest brukt på 1940- og 1950-tallet.

Navnet *Inge* var vanlig i Norge fra 1930- til 1970-årene og hadde en popularitetstopp med 0,5 % i 1951.

Som mannsnavn er *Inge* i dag mest brukt i Sverige.  Mannsnavnet *Ingi* er mye brukt på Færøyene og *Ingo* er mye brukt i Tyskland.

|}

## Kjente personer med navnet
Personene i listene er ordnet kronologisk etter fødselsår.

### Menn
* Inge Stenkilsson den eldre (d. ca 1105), svensk konge
* Inge den yngre (d. 1125), svensk konge
* Inge Krokrygg (ca. 1134/1135 &ndash; 1161), norsk konge
* Inge Bårdsson (1185&ndash;1217), norsk konge
* Inge Lønning (1938–2013), norsk teolog og politiker
* Inge Lorange Backer (f. 1946), norsk fagbokforfatter og ekspedisjonssjef i justisdepartementet
* Inge Eidsvåg (f. 1947), norsk forfatter
* Hans Inge Fagervik (f. 1952), norsk gitarist
* Per Inge Torkelsen (f. 1953), norsk komiker
* Jan Inge Sørbø (f. 1954), norsk litteraturviter
* John Inge Svendsen (f. 1956), norsk polarforsker
* Kjell Inge Røkke (f. 1958), norsk forretningsmann
* Inge Jan Henjesand (f. 1962), norsk økonom
* Inge Bartnes (f. 1970), norsk politisk rådgiver og statssekretær
* Inge Bremnes (f. 1991), norsk artist

### Kvinner
* Inge Lehmann (1888&ndash;1993), dansk seismolog
* Inge Morath (1923&ndash;2002), østerriksk fotograf
* Inge Dekker (f. 1985), nederlandsk svømmer
* Inge de Bruijn (f. 1973), nederlandsk svømmer

## Referanser


## Eksterne lenker
*
Vail

**Vail** er et vintersportssted i Eagle County i Colorado, og det største vintersportsstedet i USA. VM i alpint ble arrangert her i 1989 og 1999.

Ca. 60 km vest for Vail ligger Eagle County Airport med daglig flyforbindelse med Denver internasjonale lufthavn. Avhengig av årstidene går det også fly til f.eks. Chicago og New York.

## Referanser


## Eksterne lenker
* 
*  Eagle County Airport
Erik Gaardløs

**Erik Gaardløs** (født 3. april 1878, død 5. januar 1937) var ordfører i Kolbu kommune i 1935 og 1936. Han representerte Det radikale Folkeparti (Arbeiderdemokratene). Gaardløs døde midt i valgperioden, og varaordfører Claus Smedsrud måtte ta over som ordfører.

Gaardløs vokste opp på garden *Gaardløs Nordre*, som sønn av gardbruker *Halvor Eriksen Gaardløs* og *Inge Maria Torkilsdatter (f. Gaardløs)*. Han ble i 1910 gift med nabojenta *Tonette L. Gaardløs*. Samme år tok han over sine svigerforeldres eiendom, *Gaardløs søndre*.

Erik Gaardløs var medlem av Kolbu herredsstyre fra 1910 til sin død, med unntak av perioden 1916-19. Fra 1920 satt han i formannskapet. I ei årrekke var han formann i forliksrådet og medlem av arbeidsnemnda for Småbruk- og Boligbanken. Gaardløs var også den første gjeldsmeglingsmannen for Kolbu. 

## Kilder
* Opplandsarkivets avskrift av kommunevalgresultater 
* Sørheim, Kristian Ørbeck: «Kommunalt selvstyre. Kolbu», i *Totens bygdebok II*, Oslo 1953, s. 139.
Richard Parker

**Richard Parker** (født 15. februar 1914 i Stanmore, Middlesex, død september 1990) var en engelsk forfatter, mest kjent for sine barne- og ungdomsbøker.

Han var en produktiv forfatter, og flere av hans beste beste bøker tilhører sjangrene *oppvekstskildringer* og *guttebøker / adventure*. På norsk er han bare kjent for fem korte lettlest-bøker. 

## Bibliografi
* Only Some Had Guns, 1952 
* The Gingerbread Man, 1953 
* A Kind of Misfortune, 1954
* Draughts in the Sun, 1955
* Harm Intended, 1954
* Fiddler's Place, 1961
* Killer / Boy on a Chain, 1964. 

; Barnebøker
* Escape from the Zoo, 1945. 
* A Camel from the Desert, 1947. 
* The Penguin Goes Home, 1951. 
* A Moor of Spain: The Story of a Rogue, 1953. 
* The Three Pebbles, 1956. 
* The Sword of the Ganelon, 1958. 
* Brother Turgar and the Vikings,  1959. 
* The Kidnapped Crusaders, 1959. 
* Lion at Large / Midnight Beast, 1959, 1961
* More Snakes than Ladders / Almost Lost, 1960/1962. 
* The Green Highwayman, 1960. 
* Voyage to Tasmania / New Home South, 1961  
* A Valley Full of Pipers, 1962. 
* Goodbye to the Bush,  1963. 
* The House That Guilda Drew,  1964. 
* Perversity of Pipers, 1964. 
* Private Beach,  1965. 
* The Boy Who Wasn't Lonely, 1965. 
* Second-Hand Family, 1966. 
* M for Mischief, 1966. 
* One White Mouse / No House for a Mouse / The Impossible Pet, 1966/1968/1972
* New in the Neighborhood / The Punch Back Gang, 1966. 
* The Hendon Fungus, 1968. 
* Me and My Boots, 1968. 
* Lost in a Shop,  1968. 
* A Sheltering Tree,  1969. 
* The Old Powder Line, 1971. 
* Spell Seven,  1971. 
* Frank's Fire, 1972. 
* Not at Home,  1972. 
* John Morris's Maid, 1972. 
* Paul and Etta, 1973. 
* Keeping Time, 1973. 
* One Green Bottle, 1973. 
* A Time to Choose,  1974. 
* Three by Mistake / Snatched, 1974. 
* He Is Your Brother, 1976. 
* Boy into Action,  1975. 
* The Fire Curse,  1975. 
* Beyond the Back Gate, 1975. 
* Quarter Boy,  1976. 
* In and Out the Window,  1976. 
* Digging for Treasure,  1976. 
* Flood,  1976. 
* Sausages on the Shore, 1976. 
* The Sunday Papers,  1976. 
* Hugo Takes Off / The Runaway, T. Nelson, 1977. 
* Wildflowers, 1986. 

;Skuespill
* *Six Plays for Boys* (*The New Football Boots, The Rabbit Hutch, The Wish, The Medicine Man, The Raft* og *No Excitement*), 1951
* *Seven Plays for Boys* (*The Rehearsal, The Hut, The Waxworks, Lazy Jack, The Dilemma, A Message to the Kite* og *The Coconut Shy*), 1953

## Referanser
Dag Frognes

**Dag Reidar Nome Frognes** (født 15. desember 1968) er en norsk illustratør og forfatter.

Frognes er utdannet historiker ved Universitet i Bergen. Han debuterte i 1998 med *Tordenskiold : Admiral og rebell*, rikt illustrert av forfatteren. Boken innbrakte ham Kultur- og kirkedepartementets tegneseriepris for barne- og ungdomslitteratur. Som illustratør har han senere spesialisert seg på historiske motiver. Frognes har tegnet for en rekke ulike forlag i Norge, Sverige og USA. Arbeidene hans er publisert i Norge, Danmark, Sverige, Spania, Australia og USA.

Frognes forfattet og tegnet i flere år historier for tegneseriebladet Fantomet. Han har også illustrert mange forsider for en rekke tegneseriehefter i Norge, Sverige og Danmark. 

Frognes har laget illustrasjoner til ulike museumsutstillinger i Norge og Danmark, blant annet til Orlogsmuseet i København, Nordvegen Historiesenter på Avaldsnes og til Slottsfjellsmuseet i Tønsberg. 

## Bibliografi

* *Tordenskiold : Admiral og rebell* &ndash; sakprosa (1998)
**Sjørøvere* &ndash; sakprosa (2010)

## Eksterne lenker
* 
*https://natmus.dk/museer-og-slotte/krigsmuseet/
*https://avaldsnes.info/historiesenter/
*https://vestfoldmuseene.no/slottsfjellsmuseet/
*fantomet.org – Dag Frognes
Patricia Emonet

**Patricia Emonet** (født 22. eller 23. juli 1956 i Sallanches) er en tidligere fransk alpinist.

I løpet av karrieren vant hun fire renn i verdenscupen, ett i storslalåm og tre i slalåm. Sesongen 1972/73 vant hun disiplincupen i slalåm. I totalsammendraget endte hun på tredjeplass, slått av østerrikerne Annemarie Moser-Pröll og Monika Kaserer.

## Verdenscupseire

## Referanser


## Eksterne lenker
*
Privilegiebrev

**Privilegiebrev** er et dokument eller en rettsakt som inneholder bestemmelser om statens tildeling av visse goder, eller en fortrinnsrett, for en kjøpstad, en institusjon, en spesifikk person eller en gruppe personer. Begrepet ble benyttet i både Danmark–Norge og Sverige.

Utstederen av privilegiebrev var staten, som var ensbetydende med kongen eller kongerikets regent &mdash; derfor kaltes dokumentet også **kongelig privilegiebrev**. Den mest kjente forordning var sagbruksprivilegiene fra begynnelsen av 1600-tallet. Privilegiebrev ble som regel utstedt til personer som ønsket å starte en mer omfattende virksomhet, for eksempel et jernverk der ressurser i form av vannkraft og trekull var nødvendig, Moss Jernverk (1704–1875) er et eksempel på en virksomhet som ble etablert ved privilegiebrev. Privilegiene skapte et slags lokalt monopol og sørget for å forsikre at de nødvendige lokale ressursene skulle være tilstrekkelig for virksomheten.

En oktroa (av fransk octroi ≈ *bevilling* og latin *auctoritas* ≈ *innflytelse*) var et privilegiebrev fra staten til å drive en bestemt form for økonomisk virksomhet eller selskap. Den første danske aksjevirksomhet som fikk utstedt en oktroa var det Det Danske Ostindiske Kompani, som ble stiftet i 1616.

I dag brukes ordet konsesjon omtrent på samme måte som ordet privilegiebrev.

## Eksempler

* 1233: Håkon Håkonssons privilegiebrev ble utstedt i 1233 av kong Håkon Håkonsson og stadfestet et tidligere gavebrev om at St. Svithun og biskopen ved Stavanger domkirke skulle ha eiendomsretten til leidangsskatten som bøndene i biskopdømmet pliktet å betale. 
* 1358: Skiens eldste privilegiebrev ble utstedt av kong Håkon VI Magnusson den 16. mars 1358, og definerte Skien for første gang som kjøpstad.
* 1436: Riksrådets privilegiebrev av 1436 er Stockholms eldste bevarte privilegiebrev. Det regulerer forholdet mellom kronen og Stockholm på en gunstig måte for byen.
* 1444: Nyköpings eldste privilegiebrev stammer fra 1444; det angikk tilgang til øyer i den svenske skjærgården.
* 1591: I den norske adels privilegiebrev av 1591 ble det bestemt at Norges rikes kansler skulle velges av og blant adelen i Norge.
* 1661: Handelskompaniet Vestindisk-guineisk Kompagni ble formelt opprettet ved kongelig privilegiebrev i 1671.
* 1691: Den 11. august 1691 fikk nederlenderen Jappe Ippes et kongelig privilegiebrev som gav ham tillatelse til å drive med tilvirkning og eksport av klippfisk på ladestedet Lille-Fosen og på Tustna utenfor dagens Kristiansund..
Doris de Agostini

**Doris de Agostini-Rossetti** (født 28. april 1958 i Airolo, død 22. november 2020) var en sveitsisk alpinist.

Utforspesialisten de Agostini vant sin første seier i verdenscupen i 1976 i Bad Gastein. Det skulle imidlertid ta fem år før hun kunne gjenta bedriften, denne gangen i Schruns.

I sesongene 1980/81 og 1981/82 kom hun på andreplass i sammendraget i utforcupen, etter henholdsvis Marie-Therese Nadig og Marie-Cécile Gros-Gaudenier). Sesongen 1982/83 vant hun utforcupen sammenlagt. Totalt vant hun åtte enkeltrenn i verdenscupen.

Under VM 1978 i Garmisch-Partenkirchen tok hun bronse i utfor, etter Annemarie Moser-Pröll og Irene Epple. Hun la opp etter sesongen 1982/83.

## Verdenscupseire

## Referanser


## Eksterne lenker
*
Pia

**Pia** er et kvinnenavn med opprinnelse i det latinske ordet *pius*, «from, respektfull, hederlig». Navnet er mye brukt i en del europeiske land, og blant annet i Chile og på Filippinene.

## Etymologi
*Pia* har opprinnelse i det latinske ordet *pius*, «from, respektfull, hederlig». Navnet kan også være en kortform av navn som slutter på *-pia*, som for eksempel *[[Olympia]]*.

*Piia* er en estisk og finsk form av navnet.

## Utbredelse
*Pia* er kjent brukt første gang i Sverige i 1848 og i Norge i 1920. I Norge var navnet i begynnelsen mest brukt på Østlandet og i Nordland. Navnet har vært vanlig i Norge siden 1970-årene og hadde en popularitetstopp med 0,3 % i 2005.

Navnet var mest populært i Sverige og Danmark på 1950- og 1960-tallet.

*Pia* har polsk navnedag 19. januar, svensk navnedag 22. februar, norsk navnedag 12. desember og finsk navnedag 28. desember.

|}

## Kjente personer med navnet
Personene i listen er ordnet kronologisk etter fødselsår.
* Pia Zadora (f 1954), amerikansk skuespiller og sanger
* Pia Myrvold (f 1960), norsk-fransk designer
* Pia Cayetano (f 1966), filippinsk advokat og politiker
* Pia Tjelta (f 1977), norsk skuespiller
* Pia Haraldsen (f 1981), norsk programleder og artist
* Pia Guerra, amerikansk illustratør

## Annen bruk av navnet
*Pia* var blant de hundre mest brukte hundenavnene og blant de hundre mest brukte kattenavnene i Norge i 2014. *Pia* var også blant de femti vanligste hundenavnene i Norge i en undersøkelse fra 2025.
*Pia* er også et vanlig navn på kyr i Norge.

## Referanser


## Eksterne lenker
*
Ravrommet

**Ravrommet**, også kalt **Ravkammeret** (russisk: Янтарная комната Yantarnaya komnata; tysk: *Bernsteinzimmer*), er et berømt russisk kunstverk som er forsvunnet siden andre verdenskrig da det ble stjålet av nazistene.

Det var et opprinnelig tysk kunstverk laget under Fredrik I av Preussen til hans slott utenfor Berlin. Sønnen, Fredrik Vilhelm I av Preussen var imidlertid ikke like kunstinteressert og gav kunstverket til tsar Peter den store av Russland som et symbol på det gode forholdet mellom datidens Preussen og Russland.

Etter å ha stått noen år i Vinterpalasset ble Ravrommet i 1755 flyttet til Katarinapalasset i Tsarskoje Selo rett utenfor St. Petersburg. Her ble det stående i 200 år inntil nazistene invaderte Sovjetunionen og tok det med seg til Königsberg (dagens Kaliningrad) hvor tyske kunsteksperter satte det opp i Königsberg slott. Da sovjetiske styrket nærmet seg mot slutten av krigen ble Ravrommet nok en gang pakket sammen og flyttet ned i slottets kjeller. Men da sovjetiske styrker inntok slottet var kunstverket forsvunnet.

Enkelte deler som et skap og en mosaikk er blitt funnet i Tyskland etter krigen.

## Rekonstruksjon
I 1979 begynte en rekonstruksjon av Ravrommet med hjelp av penger som det tyske selskapet Ruhrgas AG donerte. Den offisielle innvigelsen i Katarinapalasset fant sted den 31. mai 2003 i nærvær av Vladimir Putin og Gerhard Schröder.

## Eksterne lenker
* 
*  Database of the International bibliography of publications about the Amber Room.
Kjell Johansen (1932)

**Kjell Johansen** (født 1932 i Trondheim) er en norsk jazzmusiker (trommer).

Hans aktive musikerkarriere starter 1951, etterhvert som medvirkende i Harry Waagens orkester, de NM i Jazz-vinnende Modern Swing Group og Modern Jazz Quintet, samt Asmund Bjørkens besetninger. Senere var han i den unge Bjørn Alterhaug sekstett (1969–72) og Ove Stokstads orkestre. Johansen oppnådde å spille med to av jazzens storheter: Ben Webster (16. mars 1970 i Trondheim, private opptak med Tore Sandnæs og Bjørn Alterhaug), og noe senere, med Chet Baker (25. mai 1984 fra *Cavalero* i  Trondheim, 1984; andre musikere var Erling Aksdal og Bjørn Alterhaug).

## Referanser


## Eksterne lenker
* Biografi fra Jazzbasen.
* Diskografi fra Jazzbasen.
M1918 Browning Automatic Rifle

:*Denne artikkelen handler om automatgeværet. For den selvladende jaktriflen, se [[Browning BAR]].*
**M1918 Browning Automatic Rifle** (**BAR**) er et automatgevær beregnet for militært bruk.

## Historie
Våpenet ble designet av John Moses Browning i 1917 og fikk navnet **Rifle, Caliber .30, Automatic, Browning, M1918** av det amerikanske forsvar, ble senere omdøpt til **Browning Automatic Rifle, Caliber .30, M1918A2**. Riflen skulle primært være en erstatning for de franske Chauchat og Hotchkiss M1909 Benet-Mercie maskingeværene som ble brukt av den amerikanske hærens avdelinger som deltok i første verdenskrig, da USA selv ikke hadde noen alternativ. Riflen var tenkt som et lett automatgevær, men ble mye brukt som lett maskingevær med tofot.

## Design
BAR er en gassoperert, luftkjølt magasinmatet automatisk rifle som skyter ifra en åpent sluttstykke. Våpenet ble kamret for kaliber .30-06 Springfield da det ble bygget for det amerikanske forsvar. Den veier mellom 7.3 – 8.6&nbsp;kg uten ammunisjon, avhengig av modell.

## Varianter
### Norge
BAR var i bruk i det norske forsvaret som standard lett maskingevær for alle grener i perioden 1952-1970, og forble i bruk i HV noe lenger.

### Sverige
* Kulsprutegevär m/21 (**Kg m/21**) 
* Kulsprutegevär m/37 (**Kg m/37**)

### USA
* M1918
* M1918A1 (1937)
* M1918A2 (1940)
* M1922

### Internasjonalt
* Browning wz.1928
* FN M1930

### Sivil bruk
* Colt Automatic Machine Rifle
* Ohio Ordnance Works 1918A3 SLR
* Barrow Scattergun

## Eksterne lenker
* 
* Modern Firearms 
* BAR i Sverige
* Referanse Manual
* WW2DB: Browning Automatic Rifle 'BAR'
Sigve Sørheim

**Sigve Sørheim** (født 1950) er en norsk lokalpolitiker (Sp). Han var ordfører i Etne kommune i Hordaland fra 2007 til 2015.

Sørheim er gårdbruker av yrke.

## Referanser
Live Facelift

***Live Facelift*** er Alice in Chains' første musikkfilm. Det er bare sanger fra albumet *[[Facelift]]*t som blir sunget på konserten. Den ble sertifisert til gull i USA.

## Sporliste
# «Man in the Box»
# «Real Thing»
# «Love, Hate, Love»
# «Sea of Sorrow»
# «Bleed the Freak»
# «We Die Young»
# «Man in the Box»
# «Sea of Sorrow»

## Eksterne lenker
*
Anved Johan Tveit

**Anved Johan Tveit** (født 8. oktober 1955) er en norsk lokalpolitiker fra Senterpartiet. Han var ordfører i Eidfjord kommune i Hordaland fra 2007 til 2019 da hans nevø Anders Vatle overtok. Tveit har også vært ordfører i kommunen tidligere.

Tveit jobbet som vaktmester før han ble heltidspolitiker.

## Referanser
Hans S. Vindenes

**Hans Sverke Vindenes** (født 5. april 1952) er en norsk lokalpolitiker fra Senterpartiet. Han var ordfører i Fusa kommune i Hordaland fra 2003 til 2015. I 2007 ble han valgt ved direkte ordførervalg.

## Referanser
Sigrid Brattabø Handegard

**Sigrid Brattabø Handegard** (født 27. desember 1963) er en norsk lokalpolitiker fra Senterpartiet. Hun var fra 2009 politisk rådgiver i Samferdselsdepartementet, først for statsråd Magnhild Meltveit Kleppa deretter for Marit Arnstad.

Handegard var ordfører i Jondal kommune i Hordaland fra 2007 til 2009. Hun har vært fylkesleder i Hordaland Senterparti og vararepresentant til Stortinget i periodene 2005–2009 og 2013–2017. 

## Referanser


## Eksterne lenker
*
Jon Askeland

**Jon Askeland** (født 31. januar 1964) er en norsk lokal- og regionalpolitiker fra Senterpartiet. Han var ordfører i Radøy kommune fra 2007.. Etter fylkestingsvalget 9. september 2019 ble Askeland fylkesordfører i Vestland.

Askeland var tidligere regiondirektør i Felleskjøpet før han ble heltidspolitiker.
## Referanser


## Eksterne lenker
*
Det armenske kvarter

**Det armenske kvarter** (, *Ha-Rova ha*: , *Harat al-Arman*; armensk: , *Hayots t'agh* er ett av fire kvarterer i Gamlebyen i Jerusalem. Selv om armenere er kristne, er det armenske kvarteret forskjellig fra Det kristne kvarter. Det er også det minste av de fire kvarterene, og har færrest innbyggere.

Kvarteret ligger i den mest sørvestlige delen av Gamlebyen med tilgang via Sionporten og Jaffaporten. Det består av et areal på 0,126&nbsp;km² (126 dunam), noe som er 14 prosent av Gamlebyen. I 2007 hadde stedet en befolkning på 2 424 innbyggere, noe som 6,55 prosent av Gamlebyen. Et anslag for 2000 ble det beregnet at Det armenske kvarter hadde en befolkning på rundt 1200 innbyggere. I begge tilfeller er det sammenlignbart med Det jødiske kvarter. Det armenske kvarter er adskilt fra Det kristne kvarter med veien David Street (Suq el-Bazaar) og fra Det jødiske kvarter med veien Habad Street (Suq el-Husur).

Den armenske tilstedeværelsen i Jerusalem går tilbake til 300-tallet e.Kr. da Armenia gikk over til kristendommen som en nasjonalreligion og armenske munker bosatte seg i Jerusalem. Av den grunn er den betraktet som den eldste fortsatt eksisterende utvandrede samfunn av armenere utenfor det armenske hjemlandet. Gradvis utviklet kvarteret seg rundt klosteret og Sankt Jakob-katedralen (oppkalt etter apostelen Jakob) — som dominerer kvarteret — og fikk sin moderne utforming i løpet av 1800-tallet. Klosteret huser den armenske apostoliske kirkes patriarkatet Jerusalem, som ble etablert som et patriarkat (bispedømme) på 600-tallet e.Kr. Patriarkat er den faktiske administrator av kvartalet og fungerer som «mini-velferdsstat» for de armenske beboerne. Det armenske samfunnet har vært i nedgang siden midten av 1900-tallet og står i umiddelbar fare for å forsvinne, i henhold til lingvisten Bert Vaux, tidligere redaktør av *Annual of Armenian Linguistics*.

## Referanser


## Litteratur
* Khamaisi, Rassem; Brooks, Robert; Margalit, Meir; Nasrallah, Rami; Yunan, Michael; Owais, Abdalla (2009): ''Jerusalem Old City: Urban Fabric and Geopolitical Implications'' (PDF), Jerusalem: International Peace and Cooperation Center, ISBN 965-7283-16-7, arkivert fra originalen (PDF) den 28. september 2013 (arkivert).

## Eksterne lenker

* Bøe, Eyvind (4. november 2010): «Den tause minoriteten, Jerusalem-armenerne og deres identitet» (PDF), master i religionsvitenskap ved Universitetet i Bergen
* Sørensen, Allan (5. juli 2010): «Jerusalems armeniere frygter for fremtiden», *Kristeligt Dagblad* (dansk)
The Nona Tapes

***The Nona Tapes*** er Alice in Chains' andre video og ble gitt ut i 1995.

## Sporliste
# «Brush Away» Excerpt 1
# «Brush Away» Excerpt 2
# «Over Now» Excerpt 1
# «Over Now» Excerpt 2
# «Grind» Excerpt
# «Over Now» Excerpt 3
# «Head Creeps» Excerpt 
# «Heaven Beside You» Excerpt 
# «Grind» (Musikkvideo)
# «Heaven Beside You»

## Eksterne lenker
* 
*
Elsa

**Elsa** er en kortform av kvinnenavnet Elisabet, som betyr «Gud er fullkommen». Navnet er vanlig i Sverige, Finland og på Færøyene i tillegg til i mange fransk-, spansk- og portugisisk-talende land.

## Etymologi
*Elsa* er dannet som en kortform av kvinnenavnet Elisabet, som er av hebraisk opprinnelse og betyr «Gud er fullkommen».

*Elza* er en form av navnet brukt blant annet i latvisk og polsk. I tillegg er *Elza* en feminin form av det hebraiske mannsnavnet *Elez* som betyr «glede».

## Utbredelse
*Elsa* er kjent brukt i Sverige fra 1422, og var i Sverige mest populært rundt år 1900 og igjen fra år 2000. 

I Norge har navnet tradisjonelt vært mest brukt i Nord-Norge, spesielt på første halvdel av 1900-tallet. *Elsa* var vanlig i Norge fra 1900- til 1950-årene og hadde en popularitetstopp med 1 % i 1913. Navnet var dermed vanlig blant krigsgenerasjonen i Norge.

Navnet er i dag vanlig i Sverige, Finland og på Færøyene i tillegg til i mange fransk-, spansk- og portugisisk-talende land.

|}

## Navnedag
*Elsa* har navnedag i flere land, oftest 17. april. Den norske navnedagen er .

## Kjente personer med navnet
Personene i listen er ordnet kronologisk etter fødselsår.
* Elsa Beskow (1874–1953), svensk forfatter og bildekunstner
* Elsa Brändström (1888–1948), svensk filantrop
* Elsa Schiaparelli (1890–1973), italiensk-fransk moteskaper
* Elsa Lystad (1930–2023), norsk skuespiller
* Elsa Pataky (f. 1976), spansk skuespiller
* Elsa Benítez (f. 1977), meksikansk modell
* Elsa Billgren (f. 1986), svensk blogger og forfatter

## Referanser


## Eksterne lenker
*
Salomine og Jørgen hattemaker

***Salomine og Jørgen hattemaker*** var tittelen på et programserie som ble sendt på NRK Barne-TV i 1969. Blant andre Viva Mørk og Bjørn Jenseg var med i programmet. Opplegg og regi var av Bo Wærenskjold.

## Referanser


## Eksterne lenker
*
Albany-bevegelsen

**Albany-bevegelsen** er en bevegelse som oppsto i november 1961. Da ble studenter i byen Albany i delstaten Georgia, under ledelse av to aktivister fra SNCC, arrestert og fengslet for å ha testet det ferske vedtaket mot raseskille. Som svar på dette oppstod «Albany-bevegelsen» som skulle samordne de mange aksjonsgruppenes arbeid mot raseskillet. En måned senere førte arrestasjonen av ni «Freedom Riders» til at de fargede i Albany demonstrerte i gatene. Hundrevis ble arrestert. «Albany-bevegelsen» inviterte Martin Luther King til byen for å hjelpe aksjonistene og sikre mediadekning. Den 16. desember ledet han 250 demonstranter gjennom byen fram til rådhuset, der ble de arrestert for «å ha arrangert opptog uten tillatelse». Byens politisjef, Laurie Pritchett, hadde lært av de tidligere sammenstøtene i Alabama, nemlig at bruk av vold medførte både mediaoppmerksomhet og inngrep fra de føderale myndighetene. Han forbød bruk av køller eller hunder og beordret sine folk til å gjennomføre arrestasjonene med minst mulig maktbruk.
Kort møte med ... (TV-program 1973)

***Kort møte med ...*** er tittelen på et musikalsk portrettprogram på fire episoder som gikk på NRK i 1973. Her ble polulære norske artister portrettert. 

*Musikalsk ledelse: Knut Knutsen
*Opplegg og regi: Jo Vestly

## Referanser


## Eksterne lenker
*
Metropolitan State College of Denver

**Metro State College of Denver** er et delstatseid fireårig universitet i Denver, Colorado i USA. Det ligger på Auraria Campus, samlokalisert med University of Colorado.

Det ble grunnlagt i 1963 og gir lavere, yrkesrettet profesjonsutdanning opp til Bachelornivå. Tanken siden grunnleggelsen har vært å gi studenter fra alle samfunnslag mulighet til å få en collegeutdanning.

Det gis undervisning innen *liberal arts*fag, businessfag, lærerutdanning, og politifag. Det utdannes også flygere, og på campus er det installert en DC-10 flysimulator og anlegg for utdanning innen trafikkontroll.

Det var 20&nbsp;761 studenter og 1&nbsp;141 vitenskapelig ansatte i 2006, og skolepengene samme år var US$ 3.431 for lokale studenter folkeregistrert i Colorado. Det utdannet spesielt mange *hispanics* ved dette lærestedet.

## Referanser


## Eksterne lenker
*
Det kristne kvarter

**Det kristne kvarter**, **Christian Quarter** (,  Harat al-Nasarí) er det ene av fire kvarterer i Gamlebyen i Jerusalem. De andre er det jødiske kvarter, det muslimske kvarter, og det armenske kvarter.

Det ligger i den nordvestlige delen av byen, og strekker seg fra Nyeporten i nord, langs Gamlebyens vestlige mur helt til Jaffaporten, langs Jaffaporten &ndash; Vestmuren i sør, grenser til det jødiske og armenske kvarter, helt til Damaskusporten i øst, hvor det grenser til Det muslimske kvarter.

I kvarteret finner man Gravkirken, som er et av kristendommens mest hellige steder. Det finnes omtrent 40 hellige steder totalt i det kristne kvarter.

## Referanser
Det muslimske kvarter

**Det muslimske kvarter** (, , HaRova HaMuslemi) er ett av fire kvarterer i Gamlebyen i Jerusalem. Det er det største av kvarterene i både areal og folketall, og ligger i den nordøstlige delen av Gamlebyen. Kvarteret strekker seg fra Løveporten i øst, langs Tempelbergets nordlige mur i sør, til Damaskusporten &mdash; Vestmuren i vest. Veien Via Dolorosa begynner i dette kvarteret. 

## Referanser
Medieval II: Total War

***Medieval II: Total War*** er et 3D strategispill utviklet av Creative Assembly. Spillets handling skjer i Europa i tiden mellom 1080 til 1540. Man velger en kampanje der man får i oppdrag å overta et visst antall områder og ett bestemt ett (avhenger av om du velger en lang eller kort kampanje) med fraksjonen man valgte å spille med.

## Handling
Kampanjen er satt mellom år 1080 og 1530. Spillerne får kontroll over en stat i Middelalderen, og skal kontrollere en regjering, landets økonomi, militæret, diplomati og religion på et kart som spenner over det aller meste av Europa, Nord-Afrika og Midtøsten. I konflikter skal spillerne kontrollere grupper av soldater, som må gå i kamp mot fiendens soldater.

En utvidelsespakke, Medieval II: Total War: Kingdoms, ble publisert i 2007. Spilleren må kontrollere en av 17 fraksjoner, og samtidig bygge opp en hel nasjon både økonomisk og militært for å erobre en rekke andre fraksjoner. De forskjellige fraksjonene samhandler primært med hverandre gjennom diplomati, noe som blant annet inkluderer etablering av allianser, eller sikring av handelsrettigheter. Fraksjoner kan gå i krig mot hverandre for å sikre flere bosetninger.

## Fraksjoner

Medieval II har 21 fraksjoner, hvorav 17 er spillbare.

De spillbare fraksjonene er følgende:

* England
* Frankrike
* Det Hellige Romerske Riket
* Spania
* Venezia
* Sicilia
* Milano
* Skottland
* Bysants
* Russland
* Maurere
* Tyrkia
* Egypt
* Danmark
* Portugal
* Polen
* Ungarn

De computer-styrte fraksjonene er følgende:

* Vatikanstaten
* Aztekerne
* Mongolene
* Timuridene
* Rebeller

**'Medieval II Kingdoms**

Medieval 2 kingdoms er den største utvidelsespakken som er lagd til et Total War spill. Den inkluderer 4 nye kampanjer. Med 24 spillbare nasjoner.

Americas: Nye spania, Aztekerne, Mayaene, Apachene, Chicimecene, Tlaxcalaene og Tarascaene

Britannia: Norge, England, Skottland, Wales og Irland

Crusades: Kongeriket Jerusalem, Fyrstedømmet Antiokia, Bysants, Egypt og Tyrkia.

Teutonic: Den teutoniske ordenen, Polen, Danmark, Novgorod, Litauen og Det Hellige Romerske Riket

## Referanser


## Eksterne lenker
* Total War
* Total War forum
Kjønnsidentitet

**Kjønnsidentitet** (engelsk: *gender*) er en persons egen opplevelse av å høre til i en bestemt kjønnskategori. Kjønnsidentitet kan sees i kontrast til et individs fødselskjønn (medfødt kjønnskarakteristika) og sosialt kjønn (andres forventninger om kjønnstypisk atferd).

Cispersoner opplever samsvar mellom fødselskjønn og kjønnsidentitet, i motsetning til transpersoner som ikke opplever samsvar mellom fødselskjønn og kjønnsidentitet. For personer som ikke finner seg til rette i en fullstendig kvinnelig eller mannlig kjønnsrolle (eller som har et avvikende kjønnsuttrykk i forhold til majoriteten i samfunnet) er betegnelsen ikke-binær brukt, som igjen er en underkategori av paraplybegrepet *transperson*. Utfordringer knyttet til kjønnsidentitet finner man særlig hos transpersoner, og i sjeldnere grad cispersoner.

## Se også
* Kjønnsinkongruens, medisinsk diagnose for manglende kjønnssamsvar

## Referanser


## Eksterne lenker
*
Sionporten

**Sionporten** (hebraisk: , *Shaar Zion*) er en av åtte murporter i Gamlebyen i Jerusalem. Den ble bygget for Suleiman den store i 1540.
ABC Nyheter

***ABC Nyheter*** er en norsk nettavis som ble etablert av ABC Startsiden i februar 2007 som en erstatter til nettmagasinet Neste Klikk. Avisen er 100 prosent reklamefinansiert. Grunntanken bak avisen er at den skal være gratis og tilgjengelig for alle. Selskapet mottar ikke pressestøtte fra det offentlige.

Pr. 2020 har avisen drøyt  unike brukere daglig.

Ansvarlig redaktør er Espen Udland, mens David Stenerud er redaktør. *ABC Nyheter* publiserer både egenproduserte saker og saker fra samarbeidspartnere. Redaksjonen holder til i Kirkegata 17 i Oslo og består av 20 redaksjonelt ansatte medarbeidere som produserer saker daglig.

Nettavisen inneholder innenriks- og utenriksnyheter, i tillegg til artikler om økonomi, reiseliv, helse- og livsstilsspørsmål og bilrelaterte artikler. ABC Nyheter har også debattseksjonen *Stemmer*.

Avisen redigeres etter pressens eget regelverk, beskrevet i Vær Varsom-plakaten og Redaktørplakaten.

Startsiden AS, og dermed ABC Nyheter, eies av finansmannen Trygve Hegnar gjennom holdingselskapet Periscopus. Holdingselskapet eier også Hegnar Media, som har finanstidsskriftet Kapital og Finansavisen i sin portefølje.

## Referanser


## Eksterne lenker
* 
*
Aquagenic Urticaria

**Aquagenic Urticaria** (**vannallergi**) er en ekstremt sjelden hudlidelse. Når huden blir våt, blir det såre røde flekker over hele kroppen som klør veldig og det tar omkring to timer å lindre kløen. Man kan også merke å bli svimmel og/eller kvalm av fukt.

Eksperter er enige om at Aquagenic Urticaria har noe med histaminnivået i blodet å gjøre. Det er lite informasjon om Aquagenic Urticaria fordi sykdommen er sjelden. Det er ikke sikkert hvor mange tilfeller det er globalt.
Corinne Schmidhauser

**Corinne Schmidhauser** (født 30. mai 1964 i Zollikofen) er en tidligere sveitsisk alpinist.

I årene 1986 og 1987 vant Schmidhauser fire renn i verdenscupen. Vinteren 1987 gikk hun til topps i slalåmdelen av verdenscupen sammenlagt.

Hennes beste resultat fra internasjonale mesterskap var en åttendeplass i slalåm fra VM 1985 i Bormio. Hun la opp etter sesongen 1989/90.

## Verdenscupseire

## Referanser


## Eksterne lenker
*
Damaskusporten

**Damaskusporten** (, *Sha'ar Sh'khem*; , *Bab al-‘Amud*) er en av åtte hovedinnganger i bymuren i Gamlebyen i Jerusalem. Dagens port ble bygget i 1542 av den osmanske herskeren Suleiman. Den er lokalisert i bymuren på byens nordvestlige side hvor en motorveien fører ut til Nablus, og derfra i tidligere tider til hovedstaden i Syria, Damaskus; som sådan er det vanlige navnet i vestlige språk Damaskusporten, men dets moderne hebraiske navn, *Sha'ar Shkhem* (), har betydningen «Shechemporten», eller «Nablusporten». Blant dens arabiske navn, *Bab al-Nasr* () har betydningen «seierens port», og *Bab al-Amud* () i betydningen «søylenes port». Det sistnevnte navnet, som har vært i bruk siden minst tidlig på 900-tallet, bevarer minnet om formgivningsdetalj datert tilbake 100-tallets romerske port.

## Referanser


## Eksterne lenker
*Virtuell tur i Damskusporten , 3D Israel desember 2007
*«Damascus Gate», Holy Land Photos
Contrast 33

**Contrast 33** er en 33 fots seilbåt.
Den ble først introdusert i 1979, og bygget i 250 eksemplarer frem til ca. 1987.
Senere ble denne båten igjen bygget av Pronavia i en kort periode.
Konstruktør: Rolf Magnusson.
Bygget ved Contrast Båtar AB, Christinehamn, Sverige.
Skrog og dekk i sandwich med balsa som avstandsmateriale. 
Bunnstokker i armert plast.
Jonathan Vaughters

**Jonathan Vaughters** (født 10. juni 1973 i Denver) er en amerikansk tidligere profesjonell syklist og nåværende sportsdirektør i Garmin-Cervélo.  

Hans første profesjonelle lag i Europa var det spanske laget *Santa Clara*. Deretter gikk han til *Comptel*, og senere til USA og US Postal Service Pro Cycling Team hvor han hjalp Lance Armstrong med å vinne sin første Tour de France i 1999. Så flyttet han til Frankrike og Crédit Agricole.

Vaughters var en klatrespesialist. Han vant etappen opp Mont Ventoux i Dauphiné Libéré i 1999 og 2000, og hadde rekorden for den raskeste stigningen til den ble slått av Iban Mayo i 2004.

Til tross for hans klatreegenskaper var han uheldig i Tour de France og fullførte aldri.  Han ble skadet i et krasj i 2000. I 2001 ble han stukket av en bie over høyre øye, og hovnet opp. På grunn av strenge dopingregler kunne han ikke få kortison, og måtte derfor gi seg på den 15. etappen.

Han gav seg med sykling i 2003, og driver nå Slipstream Sports og Team Garmin-Slipstream.

## Meritter
*  Amerikansk mester på tempo (1997)
* 3.-plass sammenlagt, Tour Méditerranéen (2000)
* 5. etappe (lagtempo) i Tour de France (2001)
* To etappeseire Dauphiné Libéré (1999, 2000)

## Referanser


## Eksterne lenker
* Slipstream Sports 
*
Bente Mikkelsen

**Bente Mikkelsen** (født 11. mars 1959) er en norsk lege og helseleder. 

## Biografi
Mikkelsen er utdannet lege og er spesialist i fødselshjelp og kvinnesykdommer (1996) og har mastergrad i helseadministrasjon og ledelse ved Institutt for Helseledelse og Helseøkonomi, Universitetet i Oslo (2001 og 2015) samt utdanning i Executive Global Health Diplomacy, The Graduate Institute, Geneva (2014).

Hun jobbet som lege ved Sykehuset Østfold og Rikshospitalet, inntil hun i 2001 tiltrådte som viseadministrerende direktør i Helse Øst, hvor hun tok over som administrerende direktør januar 2006. Hun var administrerende direktør for Helse Sør-Øst fra 21. mai 2007 til 1. november 2012. I løpet av årene hun ledet helseregionen, startet en av de mest omfattende omorganiseringsprosesser i norsk helsevesen. Prosessen var politisk initiert.

Fra 2013 har hun vært ansatt i Verdens helseorganisasjon, WHO, der hun arbeider innen global helse,  ikke-smittsomme sykdommer, og leder sekretariatet for the Global Coordination Mechanism on noncommunicable diseases for å bringe medlemsland, FN-organisasjoner, akademi, sivilt samfunn og privat sektor sammen for å redusere  prematur dødelighet fra kreft, diabetes, hjerte-kar og lungesykdommer. Mikkelsen har innehatt flere tillitsverv. Hun har blant annet vært leder i Østfold Lægeforening (1994–1997), leder i Overlegeforeningen (2000) og sentralstyremedlem i Den norske legeforening (1998–2001). Hun har vært styreleder i en rekke sykehusstyrer og innehatt flere internasjonale tillitsverv. Hun har dessuten vært styreleder i  Den Norske Turistforening, avd. Oslo og omegn, og medlem av representantskap og valgkomite i KLP.

Bente Mikkelsen er opprinnelig fra Sarpsborg. Hun er gift og har tre barn.

## Referanser
Morgante maggiore

***Morgante maggiore*** (*Den veldige Morgante*, 1483), skrevet av italieneren Luigi Pulci (1432&ndash;1484), er et høystemt, men bevisst parodisk epos om en kjempe som ble kristen og fulgte ridderen Orlando.

Fortellingen gjenforteller eller videreforteller den tradisjonelle og populære romansen om ridderen Orlando, franske Roland, en av heltene fra Karl den stores hoff. Tittelen henspiller på en kjempe som ble Orlandos trofaste følgesvenn etter at ridderen forhindret ham å angripe klosteret Chiaromonte og deretter for ham døpt som kristen. Etter mange eventyr blir kjempen Morgante drept av et bitt fra krabbe.

Diktet består av 28 sanger i to deler som synes å følge fortellerstrukturen til de syngende *popolaresco* i samtiden. Teksten består av flere lag rik på ordspill, vittigheter, friskt og pikant språk. Diktet ble påbegynt på oppfordring av Lucrezia Tornabuoni, mor til Lorenzo de' Medici, som ønsket seg et høvisk diktverk, *cavalleresco*, men poeten glemmer raskt sine forpliktelser og skrev isteden en parodi på cavalleresco. Første delen er mest burlesk og fri i stilen mens andre delen er i iøynefallende mer strukturert og i en mer seriøs tone, sentralisert rundt de heltmodige dådene til hovedfigurene, men er da en mer stiv poet når han påtvinger seg de seriøse grensesettingene.

Fortellingene om ridderen Orlando tilhørte renessansens høviske og heroiske epos, preget av tung patos, men Luigi Pulcis fortelling er derimot en burlesk og komisk videreføring som fikk en betydelig påvirkning på litteraturen etter, fra Ludovico Ariostos (1474–1533) storslåtte episke dikt *[[Orlando furioso]]* (*Den rasende Orlando*) som utkom i årene 1516 og 1532, til François Rabelais (1494&ndash;1553) som også skrev flere populære bøker om en tilsvarende kjempe: den store *[[Gargantua]]* og som utkom i årene 1532 og 1564. *Morgante maggiore* ble senere gjenoppdaget av romantikken, blant annet av lord Byron som oversatte det første canto av *Morgante maggiore* til engelsk i 1822.

Andre figurer i fortellingen er blant annet Morgante venn, den grådige Margutte og den filosofisk henlagte demonen Astarotte. Diktet avsluttes med en opptegnelse av Orlandos nederlag og død i slaget ved Roncesvalles. Pulci lar heller ikke anledningen gå fra seg til å angripe sin fiende Marsilio Ficino i verket.

## Litteratur
**Morgante*, red. Franca Ageno (Mondadori, 1994)
**Morgante: The Epic Adventures of Orlando and His Giant Friend*, en fullstendig engelsk oversettelse av Joseph Tusiani (Indiana University Press, 2000)
Jan Erik Grindheim

**Jan Erik Grindheim** (født 10. juni 1959) er en norsk statsviter. 

Grindheim har hovedfag og doktorgrad i sammenlignende politikk fra Universitetet i Bergen, hvor han var ansatt fra 1987 til 1996 og i 20 prosents stilling fra 2004 til 2011. Fra 1996 til 1999 var Grindheim EU-rådgiver ved Universitetet i Oslo og foreleste samtidig i komparativ politikk ved Institutt for statsvitenskap fra 1998 til 2002. Fra 1999 til 2010 ledet han European Integration Summer School ved Universitetet i Agder, først som Jean Monnet Module Chair og senere førsteamanuensis i europeisk integrasjon i femti prosents stilling. Fra 1998 til 2010 var Grindheim også rådgiver i det interkommunale selskapet Oslo Teknopol, hvor han primært arbeidet med utviklingen av regional statistikk. Grindheim har også studert statistikk ved University of Michigan, Ann Arbor, USA. Han var ansvarlig redaktør av tidsskriftet Stat & Styring fra 2006 til 2013 og prosjektleder for Oslo Metropolitan Area fra 2011 til 2014. Fra 2013 til 2017 var han leder for Europabevegelsen i Norge.

Grindheim har skrevet flere bøker og artikler om europeisk politikk og EU, frivillige organisasjoner og norsk offentlig forvaltning.

## Bibliografi
* Jan Erik Grindheim og Adam Manga: ”Intercity Corridors Restructuring Europe”. T. Herrschel og P. Tallberg (red.): The Role of Regions? Networks, Scale, Territory, pp. 223-254, 2011.
* Jan Erik Grindheim: *I menneskets og samfunnets tjeneste. Nasjonalforeningen for folkehelsen 1910-2010*, Oslo: Universitetsforlaget, 2010.
* Anne Lise Fimreite og Jan Erik Grindheim: *Offentlig forvaltning*, 2. utgave, Oslo: Universitetsforlaget, 2007, opptrykk 2009.
* Jan Erik Grindheim og Terje Lohndal: “Lost in Translation – European Integration and Language Diversity.” *Perspectives on European Politics and Society*, Vol. 9, No. 4, pp 451-465, 2008. 
* Jan Erik Grindheim: “Evig krig for evig fred? Folkerettens moralske dilemma”. *Norsk statsvitenskapelig tidsskrift*, Vol. 24, No. 1-2, pp. 7-30, 2008.
* Jan Erik Grindheim: “Fra folkerett til menneskerett? EUs felles utenriks- og sikkerhetspolitikk”. *Internasjonal politikk*, Vol. 66, No. 1, pp. 7-33, 2008.
* Jan Erik Grindheim: ”Kjønn og religion splitter Europa”. Minerva, vol. 83, No. 3, pp. 4-11, 2007.
* Jan Erik Grindheim og Jarle Trondal (red.): *Europeisk integrasjon og regional endring*, Bergen: Fagbokforlaget, 2007.
* Jan Erik Grindheim: *EUs sikkerhetspolitiske rolle i internasjonal politikk*, *Sikkerhetspolitiske bibliotek*, nr. 2, 2006, Oslo : Den norske atlanterhavskomité.
* Jan Erik Grindheim: “Four Books and a Union”. *Contemporary Politics*, Vol. 7, No. 1, pp. 71-80, 2001.
* Jan Erik Grindheim (red.): *EU: Fra økonomisk fellesskap til politisk union*, Oslo: Universitetsforlaget, 1998.
* Jan Erik Grindheim: “Die Europeische Union: Von funktionalen zur Territorialen Integration?” P. Lanfranchi, W. Linder og E. Weibel (red.): Schweizerische Eigenart – eigenartige Schweiz. Der Kleinstaat im Kräftefeld der europäischen Integration. Bern: Paul Haupt Verlag, pp. 145-167, 1996.

## Referanser


## Eksterne lenker
	

* Informasjonsside, Institutt for sammenliknende politikk, UiB.
Publiners

**Publiners** er et band fra Brønnøysund i Nordland som spiller rock med røtter i europeisk folkemusikk, en sjanger som de selv kaller «folk'n'roll». Nasjonalt er bandet kanskje mest kjent for sin deltakelse i Melodi Grand Prix 2009 med låten «Te stein», som endte på fjerdeplass og *[[Lyden av lørdag]]* på NRK1 høsten 2007, der de nådde frem til semifinalen. Med låten «Maja» har de vært A-listet på NRK P1, og også vært å finne øverst på Norsktoppen. Bandet har fem plateutgivelser bak seg.

## Historie
Publiners begynte som et ad-hoc prosjekt i 1997. I begynnelsen spilte de irsk folkemusikk på en mer eller mindre tradisjonell måte. Medlemmenes bakgrunn var først og fremst rockemusikk, og de begynte snart i økende grad å spille den tradisjonelle irske musikken med elementer fra rock. Dette kulminerte i albumet *Folk'n'roll*, som kom ut i 2003.

Publiners gav ut sin første norskspråklige plate *Heim* høsten 2005. Med med det nye albumet forlot Nordlandsguttene sin opprinnelige linje. Bandets impulser var nå i større grad hentet fra norsk og øvrig europeisk folkemusikk, ikke utelukkende fra den irske. Likevel var den største merkbare forskjellen at de på den nye plata gikk over fra å synge på engelsk til å synge på sin egen dialekt, brønnøyværing.

I februar 2007 ble det klart at Rune Pettersen ga seg i bandet etter åtte år, og Vidar Tilrem kom etter hvert inn som erstatning. I mars samme år startet innspillingen av ny plate. Arbeidet i studio ble imidlertid lagt på is høsten 2007, da Publiners deltok i tv-programmet *Lyden av lørdag* på NRK1. Albumet *Driv* ble ferdiginnspilt i januar 2008, og ble sluppet i april samme år.

Vinteren 2009 deltok Publiners i finalen i Melodi Grand Prix med låten «Te stein». De endte på fjerdeplass.

## Medlemmer
* Ronny Bertelsen –  fløyte, sang, sekkepipe, låtskriver (1997–)
* Bertil Bertelsen – gitarer, mandolin, piano, kor, låtskriver, sang, bouzouki, fløyter (1997–)
* Morten Horn – gitarer, vokal, kor, låtskriver, banjo (1997–)
* Olav Nygaard – bass, låtskriver, kor, vokal (1998–)
* Per Arne Karlsen – trommeslager, kor (2018–)
* Vidar Tilrem –  fele, banjo (2007–2008, 2014–)

### Tidligere medlemmer
* Rune Pettersen –  Trekkspill, tangenter, låtskriver, kor (1999–2007)
* Ken-Børre Langås –  bassist, kor (1997–1999)
* Sveinung Bratland –  trommeslager, kor (1997–1998)
* Roy Bjørnli – trommeslager, låtskriver, kor (1998–2018)

## Diskografi

*2003: *[[Folk'n'roll]]*
*2005: *[[Heim (album)|Heim]]*
*2008: *[[Driv (album)|Driv]]*
*2010: *[[Herlig]]*
*2012: *[[Kontroll (album)|Kontroll]]* 
*2015: *VI *
*2016: *Desemberdryss* (EP - kun digital) 
*2020: Fri 

### Singler
* «Toft» (2008)
* «Te stein» (2009)
* «Så herlig» (2010)
* «Bær mæ over» (2010)
* «Februar» (2012)
* «(Kj)Ærlighet» (2014)
* «Snømannen» (2016)
*"Albert" (2019)
*"Stengetid" (2019)
*"Flo" (2019)
*"De Aller Beste" (2020)

## Eksterne lenker
* 
* 
*  Publiners på MySpace
Jaffaporten

**Jaffaporten** (, *Sha'ar Yafo*; , *Bab al-Khalil*, "Hebronporten"; korsfarernavn: Davidporten) er en av de sju fremste murportene i Gamlebyen i Jerusalem.

Navnet Jaffaporten er benyttet *både* for den historiske osmanske porten fra 1538 og for det store hullet ved siden av den i sør. Den gamle porten har form som middelaldersk porttårn med inngang formet som en **L**, noe som var sikret i begge ender (nord og øst) med tunge dører. Hullet i muren ble gjort i 1898 av de osmanske myndighetene for at den tyske keiseren Vilhelm II skulle ankomme byen i storstilt triumfprosesjon. Hullet i muren har siden gjort det mulig å kjøre bil inn i Gamlebyen fra vest.

Portens lokalisering er bestemt av byens topografi. Den står på det punkt hvor dalen som følger Jaffaveien møter bymuren på den øvre enden av en tverrgående dal, som halverer Gamlebyen i en grovt sett vest-øst-retning, mellom den nordvestlige ryggen og den sørlige åsen som er kjent som Sionfjellet. I 2010 fullførte de israelske oldtidsmyndighetene (Israel Antiquities Authority, IAA) en restaurering og rengjøring av Jaffaporten i løpet av 2 måneder. Det var en del av prosjekt på 4 millioner dollar som begynte i 2007 for renovere Gamlebyens bymurer. Oppussing inkluderte å erstatte brukne og ødelagte steiner, rense murene fra resultatet av tiår med bileksos, og sette inn igjen en detaljert arabisk inskripsjon som ble reist ved portens opprinnelige dedikasjon i 1593. Fragmenter fra kulehull fra kampene under den arabisk-israelske krig 1948 ble bevart av historiske grunner. Arbeidet på infrastrukturen på innsiden av Jaffaporten avdekket også en antikk akvedukt fra 100- eller 200-tallet e.Kr.

## Referanser


## Eksterne lenker
Åge Danielsen

**Åge Danielsen** (født 1942) er en norsk offentlig tjenestemann. Han var administrerende direktør ved Rikshospitalet HF fra 1997 til 2008.

Danielsen er utdannet sosialøkonom. Han har hatt stillinger som fylkesrådmann i Nordland, direktør for Nordland distriktshøgskole, departementsråd i Forsvarsdepartementet og administrerende direktør i Statskonsult. 

Danielsen ble utnevnt til lederstillingen ved Rikshospitalet i statsråd i 1996, og tiltrådte 1. februar 1997. I februar 2008 ble det kjent at han satte i gang bygging av sykehotell på Radiumhospitalet uten at det var godkjent av dem som hadde myndighet til det. Byggeprosjektet hadde til da kostet 30 millioner kroner, penger som det ikke var ordnet finanisering for. Ut ifra en helhetsvurdering av situasjonen bestemte flertallet i sykehusstyret den 29. februar at foretaket var best tjent med at administrerende direktør gikk av. Dette førte til sterke reaksjoner blant de ansatte. I januar 2010, ble det nye sykehotellet ble innviet av Kong Harald, og Åge Danielsen var en selvskreven gjest.

## Styreverv
* Styreleder Norsk utenrikspolitisk institutt (1996–1999)
* Styreleder Statistisk sentralbyrå (1994–2002),
* Styremedlem Norges allmennvitenskapelige forskningsråd (1987–1990)
* Styreleder i Norges Råd for anvendt samfunnsforskning (NORAS) (1991–1993)
* Styreleder for Svalbard Samfunnsdrift A/S (1989–1992)
* Styreleder i Forsvarsbygg
* Styreleder i Bouvet ASA (2009 – )

## Referanser